ИНФОРМАЦИОНЕН ДЕН‘2022

На 15 декември 2022 г. в Конферентната зала на кампус „Студентски град“ от 14 часа ще се състои Информационен ден на тема Реализирането на проекта „Национален център по мехатроника и чисти технологии“. Той ще бъде открит проф. Иван Кралов ректор на Техническия университет в София, който е домакин на форума.

Гости на Информационен ден‘2022 ще бъдат представители на Министерството на образованието и науката, на Изпълнителна агенция „Програма за образование“, на Българска стопанска камара и др.

В програмата на Информационния ден с модератор проф. Георги Тодоров са включени документален филм за кампус „Студентски град“ и презентации на ръководителите на останалите два кампуса, съставящи Центърът за върхови постижения по мехатроника и чисти технологии. Филмът за ръководения от проф. Тодоро кампус и презентациите на чл.-кор. Тони Спасов ръководител на кампус „Лозенец“ и проф. проф. Пламен Стефанов ръководител на кампус „Гео Милев“ ще представят резултатите от надграждането на научноизследователски структура на всеки един комплекс, нарастването на нейния изследователски капацитет и успешното й използване. Наред с това ще има и презентации на учени за значими научни постижения за моделирането и създаването на материали за чиста енергия, опазване на околната среда, съхранение на енергия и др. Последната презентация ще бъде на Цветелина Владимирова експерт мониторин и контрол, за изпълнението на финансовия план и на основните индикатори, заложени в програмата по реализиране на проекта. Форумът ще бъде закрит с посещение на лабораториите в кампус „Студентски град“.

Информационният ден ще бъде заснет и излъчван в реално време, като видео материалът ще може да бъде видян в ютюб канала на проекта BG05M2OP001-1.001-0008 „Национален център по мехатроника и чисти технологии“ https://youtu.be/UU6tLNzywq8.